CELEX: 31984D0033
Language: el
Date: 1984-01-06 00:00:00
Title: 84/33/ΕΟΚ: Απόφαση της Επιτροπής της 6ης Ιανουαρίου 1984 περί διαπιστώσεως ότι η εισαγωγή της συσκευής με την ονομασία «Hewlett Packard — GC/MS System, model 5985 b, with accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0033

84/33/ΕΟΚ: Απόφαση της Επιτροπής της 6ης Ιανουαρίου 1984 περί διαπιστώσεως ότι η εισαγωγή της συσκευής με την ονομασία «Hewlett Packard — GC/MS System, model 5985 b, with accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 022 της 27/01/1984 σ. 0058 - 0058

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Ιανουαρίου 1984  περί διαπιστώσεως ότι η εισαγωγή της συσκευής με την ονομασία «Hewlett Packard - GC/MS System, model 5985 b, with accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/33/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η ιταλική κυβέρνηση, με επιστολή της 29ης Ιουνίου 1983, ζήτησε από την Επιτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθοριστεί αν η συσκευή με την ονομασία «Hewlett Packard - GC/MS System, model 5985 b, with accessories», που παραγγέλθηκε στις 26 Νοεμβρίου 1979 και που προορίζεται να χρησιμοποιηθεί για τον καθορισμό της μοριακής μάζας πτητικών συστατικών μετάλλων που βρίσκονται σε μεταβατική κατάσταση, για το χαρακτηρισμό των προϊόντων αντίδρασης όπου τα συστατικά που βρίσκονται σε μεταβατική κατάσταση δρουν ως καταλύτες, για τον προσδιορισμό και τον ποσοτικό καθορισμό τόσο των γνωστών ουσιών όσο και των προϊόντων αποσύνθεσής τους στο περιβάλλον, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 15 Δεκεμβρίου 1983, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι φασματοσκόπιο μάζας αεριώδους φάσεως· ότι τα αντικειμενικά τεχνικά χαρακτηριστικά της, όπως η αισθητική ικανότητα της φασματοσκοπικής αναλύσεως, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, εντούτοις, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα, η συσκευή «R 10-10-C» που κατασκευάζεται από την εταιρεία Nermag, 49, quai de Halage, F-92500 Rueil-Malmaison,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Hewlett Packard - GC/MS System, model 5985 b, with accessories», που αποτελεί το αντικείμενο της αιτήσεως, της 29ης Ιουνίου 1983, της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 6 Ιανουαρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.